Echipamente digitale pentru dotarea a șapte licee, școli și grădinițe din Aiud. Șapte unități de învățământ din municipiul Aiud urmează să fie dotate cu table interactive, sisteme desktop, laptopuri, imprimante, scanere și alte echipamente digitale, printr-0 investiție de peste 3,2 milioane de lei.
Primăria Aiud a lansat pe 27 martie, în SEAP, o licitație pentru dotarea cu echipamente digitale a unităților de învățământ din municipiu, în cadrul proiectului "Dotări TIC pentru un învățământ modern în Municipiul Aiud".
Valoarea totală a echipamentelor este estimată la 3.232.307,2 lei, fără TVA.
Șapte unități de învățământ din municipiul Blaj vor beneficia de echipamente digitale moderne. Este vorba despre Colegiul Național "Bethlen Gabor", Colegiul Național "Titu Maiorescu", Liceul Tehnologic Aiud, Școala Gimnazială "Axente Sever", Școala Gimnazială "Ovidiu Hulea", Grădinița cu Program Prelungit nr. 2 și Grădinița cu Program Prelungit "Primii Pași".
Echipamente digitale pentru dotarea a șapte licee, școli și grădinițe din Aiud
Potrivit proiectului, se vor achiziționa următoarele echipamente digitale pentru dotarea unităților de învățământ:
- Tablă interactivă de minim 65 inch – 5 buc.
- Tablă interactivă de minim 86 inch – 127 buc.
- Sistem de tip desktop cu monitor minim 27 inch – 77 buc.
- Sistem All-in-one, monitor 27 inch – 67 buc.
- Laptop, display 16 inch – 225 buc.
- Sistem sunet – 111 buc.
- Imprimantă multifuncțională A4 – 92 buc.
- Imprimantă multifuncțională A3 – 2 buc.
- Cameră videoconferință – 91 buc.
- Scaner documente – 37 buc.
- Scaner planetar de carte – 1 buc.
- Server – 3 buc.
- Echipamente extindere rețele LAN – 3 seturi
- Router WiFi – 4 buc.
- Microscop digital – 9 buc.
Urmăriți Alba24.ro și pe Google News
Dacă ți-a plăcut articolul: